rlitschk/wikidir huggingface dataset:
Sonnern is ene Stadt in't Suerland, in'n Hoochsuerlandkreis. Sonnern is in de Niege Hanse. Dat gifft hier de Sorpesee. An’n Sorpesee liggt ok Langesked, wat vandage to Sonnern höört. De Bunnspräsident Heinrich Lübke keem ut en Dorp, wat nu Deel vun Sonnern is. Sonnern is bi Essel. Franz Müntefering weer in Sonnern in de School. Sonnern deelt sik de Staddele: Allendorf (1565 Inwohners) Altenhellefeld (457 Inwohners) Amke (1786 Inwohners) Endorf met Endorferhütte, Recklinghausen, Brenschede, Kloster Brunnen, Röhrenspring, Bönkhausen, un Gehren (1858 Inwohners) Enkesen met Estinghausen un Tiefenhagen (845 Inwohners) Hachen (2938 Inwohners) Haan/Wildewiese (920 Inwohners) Hellefeld/Herblinghausen (800 Inwohners) Hüöwel (588 Inwohners) Langeskeed (2927 Inwohners) Linnepe/Linneperhütte (474 Inwohners) Meinkenbracht (225 Inwohners) Stemel (1025 Inwohners) Stockum mit den Nebendörfern Dörnholthausen und Seidfeld (2137 Inwohners) Sonnern (13.015 Inwohners) Westenfeld (1039 Inwohners) Sonnern. Mehr Biller, Videos oder Audiodateien to’t Thema gifft dat bi Wikimedia Commons. Wiktionary: Sonnern – Bedüdensverklaren, Woortherkamen, Synonymen, Översetten Offitschele Webstede Oorkunden uut den Stadtarchiv Sonnern / Digitale Westfälische Urkunden-Datenbank (DWUD)
(83) Beatrix is en Asteroid ut de Hööftgördel, de an’n 26. April 1865 vun de italieensch Astronom Annibale de Gasparis in Neapel opdeckt wurrn is. Dat weer ok de letzte Asteroid, de he opdeckt hett. De Asteroid is nah Beatrice Portinari, de Jöögdleev vun de Schriever Dante Alighieri, nömmt wurrn.
Beatrice Portinari (* 1266; † 8. Juni 1290), ok as Bice Portinari bekannt, weer de Jöögdleev vun Dante Alighieri un hett sien Schaffen matgeblich beinfloot. Ut hör Leven weet man nicht völ un wat man weet, is ok noch deelwies umstreeden. Eng verbunnen mit sein Leev to de Poesie is Dante Alighieris idealische Leev to Beatrice, de Dochter vun de ansehn Bürger, Folco de Portinari, de he 1274, man jüst negen Johr old (se sülvst weer man eerst acht), bi en Maifest in Florenz toeerst sehn harr, woröver he in sien Eerstlingswark La Vita nuova berichdt. Vun disse Jöögsleev bleev hüm de deepste Indruck sien Leven lang un hett sück denn to de Verklärung un Bedüüden steigert, as he hör in en groot Gedicht verewigt hett. Dante hett aber denn een of twee Johr (1291) nah Beatrices fröhen Dood Donna Gemma ut dat vörnehm Geschlecht Donati heiraadt. Dorüm meent eenig Lüüd, dat all, wat över Beatrice vun hüm schreven wurrn is, mehr symbolisch meent weer. Nah Beatrice is laterhenn de Asteroid Beatrix nömmt wurrn. Beatrice Portinari. Mehr Biller, Videos oder Audiodateien to’t Thema gifft dat bi Wikimedia Commons.
Worstebroot, ok Wostebrot, Wurstebrot un Woustbrot) is een Menü ut de Mönsterländer un Ossenbrügger Region. Worstebroot is een Grützwurst ut Blood, Roggenschroot, Schrömpies, Schwienefleesch, Mehl un Gewörten. In'n Lübbcker Lanne (Minden-Lübbecke) wööt eauk Wöbbkebreot doateau secht. Vröger gaft dat in'e Groafschup Worstebroot ok as Fröhstück un wurr bi die Buurnlöö vröge noa't Schlachten maakt.
Minn is ene Grote Kreisstadt an de Werser in Oostwestfalen-Lippe. Dor leevt hüdigendags bi 80.000 Minschen. In Minn sitt de Kreis Minn-Lübbcke, de to’n Regeernsbezirk Deppelt in Noordrhien-Westfalen tohören deit. De Stadt liggt wat bi 40 km noordööstlich vun Builefeld, bi 55 km westlich vun Hannober un bi 100 km süüdlich vun Bremen. De Kuntreien üm de Stadt ümto heet dat „Minner Land“. Ümgangsspraak in Minn is de hoochdüütsche Spraak. Wat dat Plattdüütsche angeiht, warrt hier en noordneddersassisch-oostfäälschen Grenzdialekt snackt. Minn hett en Hoben. In Minn liggt dat Waterstratenkrüüz vun den Middellandkanal un de Werser. Hinnerk de Lööw wurr hier in den Dom an’n 1. Februar 1168 mit den engelschen König Richard Löwenhart siene Süster Mathilde verheirodt. Dat gifft in Minn den enzigen Dom in den evangeelschen Deel vun Westfalen. De Dom in Minden weer in’t Middeloller ene Bischopskark un is kathoolsch bleven, ofschoonst de Stadt an’n 13. Februar 1530 en evangeelsche Karkenordnung annahmen hett. De Prediger Nikolaus Krage weer dat, de in Minden de Reformatschoon inföhrt hett. In dat Middelöller hett Minden to de Hanse tohöört. To Minn hören vandage ook Meißen Bärenkämpen Bölhorst Dankersen Dützen Haddenhausen Häverstädt Hahlen Kutenhausen Leteln-Aminghausen Meißen Minderheide Päpinghausen Rechtes Weserufer Rodenbeck Stemmer Todtenhausen
Judd Hirsch (* 15. März 1935 in New York, New York, USA) is en US-amerikaansch Schauspeler, de in tallriek Filmen un Feernsehreeg speelt hett. In de Reeg Taxi harr he van 1978 bit 1983 de Hööftrull un kreeg dorvör 1981 un 1983 den Emmy. Van 1988 bit 1992 speel he de Hööftrull in de Serie Dear John, för de he 1989 den Golden Globe kreeg. Siet 2005 is he in de US-Serie NUMB3RS zu sehn. In beid Fernsehreeg wurrd he vun Roland Hemmo synchrooniseert. As best Nebendorsteller weer Hirsch 1981 för sien Rull in Ordinary People för den Oscar nomineert. 1986 un 1992 för den Tony Award as best Hööftdorsteller för schauspelerisch Leistungen an’t Theater. Hirsch is as Filmschauspeler un ok för sien Theaterarbeit mit Priesen ehrt worrn. Tweemol hett he den Tony Award kregen as Best Hööftdorsteller an’t Theater kregen. För sien Filmrullen is he meist twintig mol nomineert wesen, dorünner ok eenmol för den Oscar as Best Nevendorsteller in Ordinary People. Wunnen hett he veer Filmpriesen: 1981: den Emmy in de Kategorie Rutragen Hööftdorsteller in en Kummediereeg för Taxi 1983: den Emmy in de Kategorie Rutragen Hööftdorsteller in en Kummediereeg för Taxi 1989: den Golden Globe in de
Roland Hemmo (* 25. Februar 1946 in Weißwasser) is en düütsch Synchroonsnacker un Schauspeler. Mit över 1000 synchrooniseert Kino- un Feernsehfilmen, as ok Warfspots un Höörspelen tellt he to de wichtigst düütsch Synchroonsnacker. Nah sien Abitur studeer he Schauspeel an de Hoochschool för Schauspelkunst „Ernst Busch“, Berlin. As Dorsteller hett he dornah in ruch weg 1500 Upföhrungen mitwarkt, dorünner an Speelöörd as dat Düütsch Theater Berlin, de Staatsoper Berlin un de Komische Oper Berlin. Up de Lienwand hett man hüm toletzt 2001 in de prämeert Film Heidi M. sehn. Af un an makt he ok bi Feernsehprodukschonen mit. Sien Synchroonsnackerloopbahn fung 1978 an mit de poolsch-russch Produkschoon Geschichten vom Piloten Pirx nah Stanislaw Lem. Siet de Tied is he en vun de an’ meesten bucht düütschspraakig Synchoonsnacker. 2006 hörr Roland Hemmo to de Mitgrünner vun de Interessenverband Synchronschauspieler (IVS). De IVS wurr as Reakschoon up de sozialversicherungsrechtlich swoor Situatschon vun de Synchroonsnacker grünnd. An’ 20. Mai 2006 wurr Roland Hemmo vun sien Kollegen to’n Biraatsvertreder för de Grupp vun de Woortinterpreten in de Gesellschaft zur Verwertung von Leistungsschutzrechten (GVL) wählt. Roland Hemmo is schett un hett twee Kinner. Bibi Blocksberg (af Folg 89 as Börgermeester) Benjamin Blümchen (af Folg 109
De 17. Legislaturperiode vun de Bremer Börgerschop löppt vun 2007 bit 2011. Los güng dat mit de Wahl an'n 13. Mai 2007. För de 17. Legislaturperiode hett dat Mandaten för 83 Afordenten geven. Vunwegen dat ok Börgers vun de Europääsche Union bi de Kommunalwahlen mitmaken dröövt, sünd vun de 16. Legislaturperiode af an bi de Kommunalwahlen to de Stadtbörgerschop 66 Afordente wählt wurrn, man in den Landdag rückt 67 Lüde in, de in de Stadt Bremen wählt wurrn sünd. Dor kaamt denn noch 16 Afordente ut Bremerhaben to. Bi de Wahlen to de Börgerschop hett dat 2007 ok noch de Wahlen to de Stadtdeelparlamenten geven. Dor dröffen to'n eersten Mol al Wählers mit 16 Johren mitmaken. Bedeeligt hefft sik bi de Wahl to de Börgerschop 57,58 %. 2003 weern dat noch 61,3 % ween. Ahrens, Sandra (CDU) Allers, Silke (CDU) Arnold-Cramer, Ursula (SPD) Bartels, Michael Eberhard Andreas (CDU) Beilken, Jost Karl Bernhard (LINKE) Bödeker, Paul (CDU) Bohle-Lawrenz, Karin (SPD) Böschen, Sybille (SPD) Brumma, Winfried Heinz (SPD) Buhlert, Dr. Magnus Heinrich (FDP) Busch, Birgit Grete (SPD) Cakici, Sirvan (LINKE) Dennhardt, Jens (SPD) Ehmke, Hans Thomas (SPD) Ella, Mark (FDP) Erlanson, Peter Günther (LINKE) Fecker, Björn (GRÖÖN) Focke, Dieter (CDU) Frehe, Horst
John Frederick Hencken (* 29. Mai 1954 in Culver City, Kalifornien) is en ehmalger US-amerikaansch Swemmer. Bi de Olympisch Sommerspelen 1972 vun München hett he de Goldmedaille över 200 m Borst un Bronze över 100 m Borst wunnen. Veer Johr later, bi de Olympisch Sommerspelen 1976 vun Montreal, wunn he sogor twee Goldmedaillen över 100 m Borst un mit de 4×100 m Lagenstaffel vun de USA. Över 200 m Borst hett he denn ok noch en Sülvermedaille achter (David Wilkie) wunnen. 1988 wurr he in de Ruhmeshall vun den internatschonalen Swemmsport upnommen. Sportlerportrait vun John Hencken vun de International Swimming Hall of Fame (engelsch) Körtbiographie vun John Hencken bii Hickok Sports (engelsch)
De Nederduitse Gereformeerde Kerk (NGK) is de gröttste calvinistisch Kark in Süüdafrika. De Nederduitse Gereformeerde Kerk weer in de Tid vun de Apartheid för de Apartheid, män nu is se toleranter. Veele Boeren sün in de NGK. De Nederduitse Gereformeerde Kerk wüll sik mit annere calvinistisch Karken tosammenlüten. Bet dat 20. Jahrhunnert harr de gröttste Kark in de Nedderlannen de Naam Nederduits-Gereformeerde Kerk. Websteed vun de Kark
(13) Egeria is en Asteroid ut de Hööftgördel, de an’n 2. November 1850 vun de italiensch Astronom Annibale de Gasparis opdeckt wurrn is. De Asteroid is nah Egeria, en wiesseggend Quellnymphe ut de römischen Mythologie nömmt wurrn. Egeria bewegt sück in en Afstand vun 2,3580 (Perihel) bis 2,7942 (Aphel) astronoomsche Eenheiten, in 4,14 Johren um de Sünn. De Bahn ist mit 16,5395° stark tegen de Ekliptik neegt, de Bahnexzentrizität bedrogt 0,08467. Mit en middleren Dörmeter vun 208 Kilometern is Egeria een vun de grötteren Asteroiden ut den Hööftgördel. De Asteroid hett en düstere köhlenstoffbargen Böverflach mit en Albedo vun 0,041. In 7 Stünn un 3 Minüten roteert se um de eegen Ass. An’ 8. Januar 1992 wurr en Steernbedeckung Egerias beobacht. Dör dat Utweerten vun de Luchtkurv kunn de Utdehnung vun de Asteroid up 217 × 196 km bestimmt wurrn.
De Universitätsstadt Marborg is de Kreisstadt vun den Landkreis Marburg-Biedenkopf in Hessen. Se liggt an den Lahn-Stroom. Stadtrechten hett Marborg al in dat 12. Johrhunnert kregen. Hüdigendags is Marborg en Böverzentrum in de Region Middelhessen. Tohopen mit sess annere Städer in Hessen warrt Marborg as en Middelstadt ankeken un hett, vergleken mit annere Gemeenden, de to en Landkreis tohöörn doot, en sünnerlichen Status (Sünnerstatusstadt). Dor övernümmt se Upgaven vun en Landkreis mit. In allerhand Saken is se liek as ene Kreisfree Stadt. In Marborg gifft dat de Philipps-Universität. Dat is de öllste Universität up de Welt, de vun den Protestantismus grünnt wurrn is un de dat hüdigendags noch geven deit. Bowarken un Studenten vun de Universität präägt ok hüttodaags noch dat Stadtbild. De Gemarken vun de Stadt treckt sik up beide Sieten vun de Lahn henlang bit rin in dat Bargland vun Gladenbach. Ööstlich gaht se över de Lahnbargen henweg bit an den Rand vun dat Amöneburger Becken. Den Naam „Marborg“ hett de Stadt kregen, vunwegen dat fröher de Grenz („mar(c)“) twuschen de Länner vun de Landgrafen vun Döringen un de Arzbischöppe vun Mainz just hier langslopen dö.
De Gereformeerde Kerken vrijgemaakt is ene Kark ut de Mitt vun't 20. Johrhunnert. De Kark hett nu om 270 Gemeenen. De Unnerscheed vun de Gereformeerde Kerken vrijgemaakt un de Protestantse Kerk in Nederland is ene striktere Ethik un en annere Lehr, to'n Bispeel bi de Evolutschoon un Fruen in de Kark. Dat Nederlands Dagblad, gründ't 1944 as en illegal Dagblaad mit de Naam Reformatie-stemmen, is de Zeitung vun de Kark. De Chefredakteur Jongeling weer bet 1975 Vörsitter vun de GPV, wat ene gereformeerde Partei weer. Steed vun de Kark Forum vun de Kark
Critzum in’t Rheiderland is en Oortschap in de Gemeend Jemgum in’t Landkreis Leer in Oostfreesland. Critzum is en kreisrund Warftdörp un wurr etwa um Christi Geburt an de Eems grünnd. De evangelsch-reformeert Kark is as Wehrkark in’t Zentrum vun dat Dörp noch vandaag deelwies vun en breeden Schloot ümgeven. Siet de Rebeetsreform 1972 hörrt Critzum to de Gemeend Jemgum. Dor leven 189 Inwahner up en Rebeet vun 6,97 km². Dat Dörp tüschen Midlum un Hatzum ist stark vun de Landwertschap prägt. Critzum
(20) Massalia is en Asteroid ut de Hööftgördel, de an’n 19. Juli 1852 vun de italieensch Astronom Annibale de Gasparis in Neapel opdeckt wurrn is. Unafhängig dorvan hett ok de franzöösch Astronom Jean Chacornac an de Steernwacht vun Marseille den Asteroiden opdeckt. Massalia is de antike latiensch Naam vun de Stadt. Massalia bewegt sück in en Afstand vun 2,0638 (Perihel) bit 2,7540 (Aphel) astronomischen Einheiten in 3,739 Johren üm de Sünn. De Bahn is 0,7066° tegen de Ekliptik neigt, de Bahnexzentrizität bedrocht 0,1433. Mit en middleren Dörmeter vun 145 Kilometern hörrt Massalia to de gröteren Asteroiden vun de Hööftgördel. De Asteroid hett en relativ hellen silikatrieken Böverflach mit en Albedo vun 0,21. Massalia roteert in rund 8 Stünn üm de eegen Ass.
De Christelijke Gereformeerde Kerken sünd ene reformeerte Kark in de Nedderlannen. De Kark hett een egen Theologisch Universiteit in Apeldoorn. Bi de Christelijke Gereformeerde Kerken sün 180 lokale Karken. Se hebben mehr denn 75.000 Lü. In Amerika gifft dat de Christian Reformed Church. De Publikatschoonen vun de Kark sün De Wekker, Doorgeven un Vrede over Israël. Ähnelke Karken sün de Christian Reformed Church in Amerika, de Gereformeerde Kerke in Süüd-Afrika un de Free Church of Scotland in't VK.
Dat Saarland is en düütschet Bundsland in’n Süüdwesten. De Hööftstadt is Saarbrücken. Dat Saarland, ok de Hööftstadt Saarbrücken, liggt an de Grenz to Frankriek un Luxemborg. De gröttste Stroom is de Saar. Dat Saarland liggt in de Süüdwest vun de Bunnsrepubliek Düütschland. Dat gröttste Bargmassiv is dat Hunsrück, wiedere sünd de Utlöpers vun de Pälzer Woold. De längste Stroom is de Saar. In’t Saarland sünd twee Drüddel vun de Flach mit Meschholt afdeckt. Dormit is dat Saarland mit Baden-Württemberg un Hessen dat Bundsland mit de gröttste Holtflach. De hööchste Barg is de Dollbarg, de tweetgröttste is de Schimmelkopp. Saarbrücken Saarlouis Neunkirchen Homburg St. Ingbert Völklingen St. Wendel Merzig Dat Saarland is in de Historie meist düütsch wesen, man vun Tiet to Tiet harr Frankriek groten Influss op dat Saarland. Na de Eerste Weltkrieg hett de Völkerbund de Verantwoorden, man de Lüüd hebbt seggt dat se bi Düütschland blieven wöllt. Na de Tweete Weltkrieg is dat Saarland unafhängig warrn, bit 1957, wenn de Lüüd wedder för dat Verblieven bi Düütschland afstimmt hebbt. Ministerpräsidenten vun dat autonoom Rebeet, laterhenn vun dat Bundsland Saarland: 1945–1946: Hans Neureuter, Regierungspräsident vun de franzöösch Regeeren 1946–1947: Erwin Müller, Vörsitter vun de Verwaltungskommission 1947–1955: Johannes Hoffmann, CVP
Disse Artikel is man blots en Stubben. Du kannst Wikipedia helpen un em verbetern. Schalke is en Stadtdeel vun Gelsenkiärken. De hett en Rebeet vun 7,35 Quadratkilometern un 24.084 Inwahner (Stand: 2008). Schalke weer in't 19. Jahrhunnert ene rieke un natschonaalliberal regeerte Gemeend. Bekannt is de Stadtdeel dör den Footballvereen FC Schalke 04. De FC Schalke 04 weer veele Mol düütsche Meester un speelt in de Football-Bundsliga.
Lahti is de söbentgröttste Stadt in Finnland. Dor leven 98.281 Inwahner (Stand:31.12.2004) up en Rebeet vun 154,5 km² (dorvan Land: 135 km²). Se liggt en good Autostünn nöördlich vun Helsinki an de See Vesijärvi. Eerst 1905 kreeg Lahti dat Stadtrecht, ofschoonst de Oort all siet 1443 bekannt weer. Dor de Bo vun de Iesenbahn vun Helsinki nah Sankt Petersborg 1870 un dör de Ansiedlung vun Flüchtlings nah de Winterkrieg is de Stadt in dat 20. Johrhunnert bannig anwussen. Siet 1923 gifft dat in Lahti de beröhmte Lahti-Skispelen, bi de de Langloop un dat Skispringen den Middelpunkt billt. Lahti is en bedüden Industriestandoort för de Möbel-, Textil- un Glasprodukschoon. Ok hett dor en vun de gröttsten Broereen/Drunkherstellers (Hartwall) vun Finnland sien Sitt. Nah de Stadt is ok de Asteroid Lahti nömmt wurrn. Offiziell Websteed
(15) Eunomia is en Asteroid ut de Hööftgördel, de an’n 29. Juli 1851 vun de italieensch Astronom Annibale de Gasparis in Neapel opdeckt wurrn is. De Asteroid is nah Eunomia, en vun de Horen nömmt Döchter vun Zeus un Themis ut de greeksch Mythologie, nömmt. Mit en Dörmeter vun 272 Kilometern hörrt Eunomia to de gröttsten Asteroiden ut de Hööftgördel.
De Düütsche Sport Club Arminia is en düütsche Mannen-Football-Vereen ut Builefeld, de den nich offiziellen Titel Rekordupstieger driggt. Arminia Bielefeldt is al seben Mal in de Bundsliga upstegen (1970, 1978, 1980, 1996, 1999, 2002 und 2004. Meist güng dat denn ober fix wedder bargdal. Bloß in de Johren mank 1980 un 1985 un hüüttodaags (vun 2004 af an) konn de Mannschup sik länger as twee Speeltieden in de Bundsliga holen. De Vereen harr in de Speeltied 1971/1972 en Schandal mit Schalke-Speelers, de dat Resultat harr, dat de Vereen de Lizenz verloor. Arminia warrt as wieder rechts as annere Vereenen ankeken, to'n Bispeel de SC Freiborg. Dat gifft hier Hooligans, de för de Hamborger SV un gegen Preußen Münster sünd. Dat Stadion vun den Vereen is de Schüco-Arena (Alm). Neben Football weert in den Vereen ok noch Hockey un Ieskunstloop bedreben. Grünnt wurrn is de Vereen an'n 3.Mai 1905 as 1.Bielefelder FC Arminia. In de Johren mank 1988 un 1995 hett Bielefeld in de drüttklassig Amateuroberliga/Regionalliga speelt. Hüdigendags (Juli 2009) höört 11.687 Liddmaten to den Vereen to. Vun 2004 - 2009 hett de Mannschop in de eerste Football-Bundsliga mitmaakt, man vun Summer 2009 af an is se wedder in de 2.
Gaétan Boucher (* 10. Mai 1958 in Charlesbourg, Québec) is en ehmalger kanaadsch Iesflinklöper. He wurr bi de Olympisch Winterspelen 1984 in Sarajevo Olympiasieger över 1.000 m un 1.500 m un wunn över 500 m de Bronzemedaille. Dormit weer he de eerste kanaadsch Olympiasieger in’t Iesflinklopp. Veer Johr vörher, bi de Olympisch Winterspelen 1980 in Lake Placid harr he all de Sülvermedaille över 1.000 m wunnen. 1984 weer dat spoodriekste Johr in sien Karriere. Neben de bei Goldmedaillen is he denn ok noch Sprint-Weltmeester wurrn. 1979 Viez-Weltmester bi de Sprint-WM 1980 Olympisch Sülvermedaille över 1.000 m, Viez-Weltmester bi de Sprint-WM 1982 Viez-Weltmester bi de Sprint-WM 1984 Olympisch Goldmedaillen över 1.000 m un 1.500 m, Bronzemedaille över 500 m, Weltmester in’ Sprint 1985 Viez-Weltmester bi de Sprint-WM Statistik bei Skateresults Statistik auf der Seite der DESG
Disse Artikel is man blots en Stubben. Du kannst Wikipedia helpen un em verbetern. Beer is en alkohoolschen Drunk. Maakt warrt dat vun Koorn, dormank Garst un Weten. Towielen weert noch Früchte toföögt, as Kassberen. Dat gifft verscheden Methoden, en Beer to maken. Dat Handwark vun’t Beermaken warrt broen nömmt. Bi de Methode, de an’n meisten bruukt warrt, warrt dat Beer broot ut Garst, Water, Hoppen un Gest. So as bi jeden alkohoolschen Drunk, speelt de Gärung vun Zucker (ok ut Früchte, as bi Kassberen-Beer) en wichtige Rull bi de Produktschoon vun Beer. Gest sünd eenzellige Organismen, de Zucker in Kohlensüür un Alkohol umwanneln doot. Wenn een den Zucker ut Wiendruven oder Appeln vergären deit, kann en alkohoolschen Drunk as Wien oder Appelwien dorvun maakt weern. Vunwegen dat in Koorn man bloß wenig Zucker in sitten deit, mutt för de Produktschoon vun Beer eerst mol Garst ummuddelt weern in de zuckerrieke „Wörte“. Dat passeert, wenn se achternanner „molt’“ un „maischt“ warrt. Jede Step in düssen Prozess hett amenne Infloot up den Smack vun dat Beer. Molten is dat Ümmuddeln vun Garst to Molt. Dat sünd Köörn, de al kiemt hefft un de denn dröögt wurrn sünd. Düsse Perzess vun dat
(24) Themis is en Asteroid ut de Hööftgördel, de an’n 5. April 1853 vun de italieensch Astronom Annibale de Gasparis in Neapel opdeckt wurrn is. De Naam leidt sück vun Themis, in de greeksch Mythologie de Dochter vun Uranos un de Gaia, af. Themis bewegt sück in en Afstand vun 2,7123(Perihel) bit 3,5442 (Aphel) astronomischen Einheiten in 5,537 Johren üm de Sünn. De Bahn is 0,76° tegen de Ekliptik neigt, de Bahnexzentrizität bedrocht 0,1330. Mit en middleren Dörmeter vun 198 Kilometern hörrt Themis to de gröttsten Asteroiden vun de Hööftgördel. De Asteroid hett en dunkeln Böverflach mit en Albedo vun 0,067. Themis roteert in rund 8 Stünn un 22 Minüt üm de eegen Ass. [1]
(63) Ausonia is en Asteroid ut de Hööftgördel, de an’n 10. Februar 1861 vun de italieensch Astronom Annibale de Gasparis in Neapel opdeckt wurrn is. De Asteroid is nah de old Naam vun Italien nömmt wurrn. De Luchtkurv nah to urdeelen, kunn Ausonia ok noch en lütten Satelliten hemm. [1]
Laid Back sünd en däänsch Popduo. Dat is 1979 vun de Keyboarder Tim Stahl un de Gitarrist John Guldberg grünnd wurrn. Hör gröttsten Spood harrn se in de 1980er un fröhen 1990er Johren mit en begäng Mischung ut Synthie Pop, Funk- un Reggaeelementen. Maybe I'm Crazy weer hör eerst Hit in hör Heimat Däänmark. Den Dörbröök in Europa un Süüdamerika hebbt Laid Back 1983 mit de Single Sunshine Reggae schafft. Alleen in Düütschland hull sück dat Leed in’ September un Oktober söss Week an de Spitz vun de Charts. In de USA leep dat Leed överhoopt nich, aber de B-Siet White Horse, en tegen Drogen richt Leed mit en eingängig Basslinie, wurr in de Clubs en Hit. Mit de Hülp vun Prince kunnen Laid Back ok hör internatschonal Profil verbetern. Wat weniger Spood harr de Nahfolgesingle High Society Girl, de aber tominst för en Week in Düütschland ünner de Top Ten stunn. Dornah wurr dat en paar Johr temelk still um dat Duo. Eerst 1989 keemen de beid weer in de Hitlisten mit dat Leed Bakerman. In Düütschland keem de Single in’ Januar 1990 up Platz 9 in de Charts un in’ Mai 1990 keem dat Duo mit dat Leed
Bi dat Dreespringerspeel hannelt sück dat um en Anspeel in’t Schachspeel. Se tellt to de Apen Spelen un entwickelt sück faken ut dat Königsspringerspeel. De Grundstellung vun dat Dreespringerspeel wurrd meest mit de folgend Tüüg erreicht: 1.e2-e4 e7-e5 2.Sg1-f3 Sb8-c6 3.Sb1-c3 Se kann sück aber ok dör Togumstellen ut de Wiener Partie ergeben. Hüüd draapt man dat Dreespringerspeel in de Turneerpraxis meest nicht mehr an. In dat 19. Johrhunnert seeg dat aber ganz anners ut. To de Hööftvarianten vun dat Dreespringerspeel tellen: 3. ... g7-g6 3. ... Lf8-c5?! wurrd mit dat Schienopper 4. Sf3xe5 antert, wiel man nah Sc6xe5 mit de Buerngavel 5. d2-d4 de oppert Figur torüch winnt. 4. ...Lc5xf2+ nimmt Witt woll dat Rochaderecht, aber 5. Ke1xf2 Sc6xe5 6. d2-d4 gifft hüm dat Övergewicht in’t Zentrum. 3. ... Lf8-b4 3. ... Sg8-f6 (mit Övergang in dat Veerspringerspeel) Paul Keres: Dreispringerspiel bis Königsgambit. Sportverlag, Berlin 1980, ISBN 3888053072
David Safier (* 13. Dezember 1966 in Bremen) is en düütschen Schriever un Dreihbookschriever. Safier schrifft Hoochdüütsch. He leevt in Bremen. Toeerst mol hett Safier sik to’n Journalisten utbillen laten. Denn hett he in’e Redaktschoon bi’n Höörfunk un in’t Feernsehn arbeit’, unner annern bi Radio Bremen. Vun 1996 af an arbeit’ Safier as Dreihbookschriever. Ut sien Penn stammt de Dreihböker to Nikola (1997-1999), to Himmel und Erde (1998), Die Camper (1998-1999) ), Die Schule am See (1999) un Mein Leben und ich (2000/2001). He is ok de Chefschriever vun Zwei Engel für Amor (2006). För dat Book to de Serie Mein Leben und ich hett he 2003 den „Goldenen Spatz“ kregen, dat is de Kinner-Film- un Feernsehpries vun den MDR. Mit Radio Bremen hett he sik 2001 as Hööftschriever de Sitcom Berlin, Berlin infallen laten. Dor hett he 2003 den Adolf-Grimme-Pries in de Sparte „Fiktschoon un Unnerholen“ för kregen. 2002 weer Berlin, Berlin al mit den Düütschen Feernsehpries uttekent wurrn. De Jury ordeel över siene Dreihböker, se weern ganz free vun „den Dreih na grootmuulsche Dramatik oder na papeern Pathos...“ Siene Charakters maal he „lakoonsch, man preziese, avers ohn dor to veel Wöör üm to maken oder jem in Steen